
MINISTERUL MEDIULUI, APELOR ȘI PĂDURILOR

ORDIN 
Nr. ..................../.......................

privind aprobarea derogării în scopul cercetării ştiinţifice pentru specia de mamifere mici Sicista subtilis (Șoarecele săritor de stepă)
        Având în vedere Referatul de aprobare al Direcției Biodiversitate nr. DB/139652/28.09.2026,
       Ţinând seama de Avizul Academiei Române CMN nr. 483/28.09.2026,
        Luând în considerare prevederile art. 1 alin. (1) lit. b) din Procedura de stabilire a derogărilor de la măsurile de protecţie a speciilor de floră şi faună sălbatice, aprobată prin Ordinul ministrului mediului şi al ministrului agriculturii, pădurilor şi dezvoltării rurale nr. 203/14/2009,

       În temeiul prevederilor art. 38 alin. (1) lit. a) şi d) şi alin. (2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, ale art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, şi ale art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare,
       ministrul mediului, apelor și pădurilor emite următorul 

ORDIN:

     Art. 1 – Prin derogare de la prevederile art. 33 alin. (1) din Ordonanța de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, se aprobă capturarea exemplarelor în scopul inventarierii, cartării și distribuției, evaluării prezenței și a abundenței acestei specii precum și al elaborării planurilor de management ale siturilor Natura 2000, urmată de eliberarea exemplarelor la locul prelevării de pe raza unităților administrativ-teritoriale Rediu, Lețcani, Miroslava, Valea Lupului, din situl Natura 2000 ROSCI0265 Valea lui David (incluzând rezervația naturală 2.536 Fânețele seculare Valea lui David), după cum urmează:
	
	
	
	
	
	

	
	Speciile
	Numărul exemplarelor
	Stadiul de dezvoltare (ouă, larve imature, plantule sau adulţi, pui, animale adulte)
	Starea exemplarelor înaintea prelevării (vii, moarte, rănite, cu dizabilităţi)
	Starea exemplarelor după prelevare (vii, moarte, rănite, cu dizabilităţi)

	
	Sicista subtilis (Șoarecele săritor de stepă)
	20 exemplare
	Adulți
	Vii
	Vii


     Art. 2 - În vederea capturării exemplarelor de Sicista subtilis  se vor folosi capcane de tip Live – trap (capcane de tip Sherman) ce vor fi manipulate de către personal specializat. Pentru determinarea caracteristicilor biometrice se vor folosi riglă, șubler și cântar.
    Art. 3  – (1) Derogarea se stabileşte de la data intrării în vigoare a prezentului ordin, până la data de 31 decembrie 2026.

(2) Capturarea şi eliberarea ulterioară a exemplarelor din specia de mamifere mici Sicista subtilis prevăzută la art. 1 se realizează numai de către beneficiarul activităţii, INTEGRA TRADING S.R.L., Lider pentru asocierea INTEGRA TRADING, ENG GREEN (asociat 1), UNIVERSITATEA DUNAREA DE JOS DIN GALATI (asociat 2), ENVIROECOSMART SRL (asociat 3) - cu FLAG TRANSILVANIA terț susținător, cu personal tehnic de specialitate din situl Natura 2000 ROSCI 0265.
(3) Exemplarele capturate de mamifere mici Sicista subtilis vor fi identificate, măsurate și ulterior eliberate în habitatul natural la locul prelevării.
(4) Răspunderea asigurării condiţiilor de sănătate a speciei de mamifere mici Sicista subtilis prevăzută la art. 1, pe tot parcursul activităţii de la capturare, manipulare și ulterior eliberare, revine beneficiarului activităţii.

(5) Pentru activităţile prevăzute la alin. (2) se va solicita şi obţine autorizaţia de mediu pentru recoltare/capturare.
     Art. 4 –  (1) În termen de 7 zile de la data capturării, beneficiarul activităţii are obligaţia să transmită direcţiei judeţene de mediu şi autorităţii teritoriale care răspunde de silvicultură de pe raza administrativ-teritorială unde s-a desfăşurat acţiunea de capturare/recoltare un raport asupra fiecărei acţiuni derulate în baza derogării obţinute.

(2) Modelul raportului asupra acţiunii derulate în baza derogării obţinute este prevăzut în anexa care face parte integrantă din prezentul ordin.

(3) Direcţia Judeţeană de Mediu Iași transmite Agenţiei Naţionale pentru Mediu şi Arii Protejate şi Ministerului Mediului, Apelor şi Pădurilor, în maximum 30 de zile de la data aplicării derogării, un raport referitor la rezultatele acesteia, în baza datelor prevăzute la alin. (1).

    Art. 5 - Controlul aplicării derogării se exercită de către personalul împuternicit din cadrul subunităţilor teritoriale de specialitate ale autorităţii publice centrale care răspunde de protecţia mediului.
   Art. 6 –  Prezentul ordin se publică în Monitorul Oficial al României, Partea I.

MINISTRUL MEDIULUI, APELOR ȘI PĂDURILOR 

Diana – Anda BUZOIANU
ANEXA la Ordinul ministrului mediului, apelor și pădurilor nr. …..........
RAPORT
asupra acţiunii derulate în baza derogării obţinute

- model -

    Solicitant ...............................................................

    ..........................................................................

    Specia pentru care s-a acordat derogarea

    ..........................................................................

    Numărul exemplarelor .....................................................

    Stadiul de dezvoltare ....................................................

    Starea exemplarelor înainte de prelevare .................................

    Starea exemplarelor după prelevare .......................................

    Locul de prelevare .......................................................

    ..........................................................................

    Data prelevării ..........................................................

    Mijloace, instalaţii şi metode avute în vedere ...........................

    ..........................................................................

    ..........................................................................

    Stocarea şi destinaţia specimenelor ......................................

    ..........................................................................

MOTIVUL RECOLTĂRII/DEROGĂRII

     _

    |_| În interesul protejării faunei şi florei sălbatice, precum şi al conservării habitatelor naturale

     _

    |_| Pentru prevenirea producerii unor daune importante, în special asupra culturilor agricole, animalelor domestice, pădurilor, pescăriilor, apelor şi altor bunuri

     _

    |_| În interesul sănătăţii şi al securităţii publice sau pentru alte raţiuni de interes public major, inclusiv de natură socială ori economică, şi pentru consecinţe benefice de importanţă fundamentală pentru mediu

     _

    |_| În scopuri de repopulare şi reintroducere a acestor specii, precum şi pentru operaţiuni de reproducere necesare în acest scop
     _

    |_|   În scopuri de cercetare ştiinţifică şi educaţie, de repopulare şi de reintroducere a acestor specii, precum şi pentru operaţiuni de reproducere necesare în acest scop, inclusiv pentru răspândirea artificială a plantelor
     _

    |_| Pentru a permite, în condiţii strict controlate, într-o manieră selectivă şi într-o măsură limitată, prinderea sau deţinerea unui număr limitat şi specificat de exemplare 

    (Ataşaţi documentele care să justifice recoltarea exemplarelor în conformitate cu motivul derogării.)

    Data .....................................................................

    Semnătura ............................................................

